VOC-202012/01

التحور المثير للاهتمام 202012/01 أو VOC 202012/01 (بالانجليزى: Variant of Concern 202012/01) هيا طفرة لفيروس كوڤيد-19 اللى اتسبب فى وباء فيروس كورونا 2019–2020. ظهرت لأول مرة فى بريطانيا فى اكتوبر 2020 فى عينة متاخدة قبلها بشهر، وابتدت تنتشر فى نص ديسمبر. اتسببت الطفرة فى زيادة كبيرة فى أعداد الإصابة بفيروس كوڤيد-19 فى بريطانيا.

 وصف 
الأدلة الجينية للتتبع بتشير لظور التحور فى سبتمبر 2020 وانتشاره بشكل قليل بين الناس لحد نص نوفمبر. ظهر التحور لأول مرة فى مقاطعة كنت، لكن مش معروف لو ده المكان الأصلى لظهور التحور ولا لأ. بيقترح إن الطفرة ممكن تكون اتأصلت فى شخص عنده إصابة مزمنة وبجهاز مناعة ضعيف، واللى سمح للفيروس بالتطور والانتشار. بيانات NERVTAG بتظهر إن التحور بيكبر بسرعة بتوصل من 67% ل75% كل 6.5 أيام، ولقوا إن ليه معدل تكاثر اكبر، عشان كده بيرجح إن التحور ده ليه قابلية اكبر للعدوي. مافيش بيانات كافية عشان تقدر تتحدد شدة التحور بالمقارنة مع الأنواع التانية، ولو بيتسبب فى وفيات أعلي. أكدت Public Health England إن مافيش الأدلة على كون التحور ده مقاوم لتطعيم فايتزر-بايو إن تك. لحد 13 ديسمبر 2020، كان فيه 1،108 حالة إصابة بالطفرة الجديدة فى 60 مكان مختلف فى بريطانيا. ظهرت الطفرة الجديدة فى ويلز وسكوتلندا. فى نص ديسمبر، كانت 60% من حالات كوڤيد-19 فى لندن من VOC-202012/01. لحد 20 ديسمبر 2020، كان فيه 9 حالات فى الدنمارك، 4 فى بلجيكا، حالة فى استراليا ونيديرلاند، وظهرت حالات فى ايطاليا، وأيسلاندا، وسنغافورا، وإسرائيل، وأيرلاندا، واليابان، وألمانيا، وفرنسا، ولبنان، وأسبانيا، والسويد، وكندا، وفينلاندا، والأردن، والنرويج، وپورتوجال، وكوريا الجنوبية، وتشيلى، والهند، وباكستان، والإمارات، ومالطا، وتايوان، وكولورادو فى أمريكا.

 شوف كمان 

 Cluster 5
 تحور 501.V2

 مصادر